   لاهور (ويب ڊيسڪ) قومي ڪرڪيٽر فخر زمان جون ڪورونا وائرس سميت سموريون ٽيسٽون ڪليئر اچي ويون. اوپننگ بيٽسمين فخر زمان نيوزيلينڊ دوري لاءِ قومي اسڪواڊ جو حصو هو پر نيوزيلينڊ روانگي کان ڪجهه ڪلاڪ اڳ ئي بخار سبب دوري کان ٻاهر ٿي ويو ۽ کيس آئسوليشن موڪليو ويو هو. پاڪستان ڪرڪيٽ بورڊ موجب فخر زمان جي ڪورونا ٽيسٽ ناڪاري آئي آهي، جڏهن ته هن جون بخار سميت ٻيون ٽيسٽون به ڪليئر آيون آهن، جنهن کانپوءِ کيس گهر وڃڻ جي اجازت ڏني وئي آهي.